આ મામલે કોંગ્રેસ સાથે વાતચીત કરાઈ રહી છે. લેફ્ટ પાર્ટીઓની માંગ છે કે આ બિલ સિલેકટ કમિટીને મોકલવામાં આવે. જેમાં સેકયુલર મોર્ચા તરફ આ મામલાને લઈને કોંગ્રેસ પર દબાવ વધારી શકે છે. સૂત્રોના કહેવા પ્રમાણે કોંગ્રેસ પાર્ટીમાં એ વાતની ચર્ચા છે કે કોંગ્રેસ પોતાની વિચારધારાવાળી પાર્ટીઓથી દૂર રહી છે. સીપીએમના જનરલ સેક્રેટરી સીતારામ યેચુરીએ કહ્યું હતું કે, ‘અમે એક સાથે ત્રણ તલાકની વિરુદ્ઘમાં છીએ અને ઈચ્છીએ છીએ કે તેનો ખાતમો થવો જોઈએ. પણ મુસ્લિમ સમાજમાં લગ્ન એક પોતાનો કરાર છે અને નવા બિલમાં તેને ગુનો માનવામાં આવ્યો છે, જે સંપૂર્ણ રીતે ખોટું છે. ભાજપ રાજકીય ફાયદો ઉઠાવવા માટે ઉતાવળમાં આ બિલને લઈને આવી છે. ભાજપ તેના માટે સામ્રદાયિક ધ્રુવીકરણ કરવા ઈચ્છે છે.